title: Директива 2009/14/ЕО на Европейския парламент и на Съвета от 11 март 2009 година за изменение на Директива 94/19/ЕО относно схемите за гарантиране на депозити по отношение на гарантирания размер и срока за изплащане (Текст от значение за ЕИП)

text:
               13.3.2009

               BG

               Официален вестник на Европейския съюз

               L 68/3

      ДИРЕКТИВА 2009/14/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 11 март 2009 година
   за изменение на Директива 94/19/ЕО относно схемите за гарантиране на депозити по отношение на гарантирания размер и срока за изплащане
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 47, параграф 2 от него,
   като взеха предвид предложението на Комисията,
   като взеха предвид становището на Европейската централна банка (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Съветът постигна съгласие на 7 октомври 2008 г., че възстановяването на доверието и доброто функциониране на финансовия сектор имат приоритетно значение. Той пое ангажимент да предприеме всички необходими мерки за защита на депозитите на отделните спестители и приветства намерението на Комисията спешно да направи подходящо предложение за насърчаване на конвергенцията на схемите за гарантиране на депозити.

               (2)

               Основен гарантиран размер на депозитите вече е осигурен с Директива 94/19/ЕО на Европейския парламент и на Съвета (3). Протичащите финансови сътресения обаче налагат подобряване на този гарантиран размер.

               (3)

               Настоящият минимален гарантиран размер, предвиден в Директива 94/19/ЕО, е установен на 20 000 EUR с възможност за държавите-членки да определят по-висок гарантиран размер. Това обаче не се оказа подходящо за голям брой депозити в Общността. С цел да се запази доверието на вложителите и да се постигне по-голяма стабилност на финансовите пазари, минималният гарантиран размер следва да се увеличи на 50 000 EUR. До 31 декември 2010 г. гарантираният размер на съвкупните депозити на всеки вложител следва да бъде установен на 100 000 EUR, освен ако в оценка на въздействието на Комисията, представена на Европейския парламент и на Съвета до 31 декември 2009 г., се стигне до заключението, че подобно увеличение и подобна хармонизация не са подходящи и не са осъществими от финансова гледна точка за всички държави-членки, с цел да се осигури защита на потребителите и стабилност на финансовия пазар в Общността и да се избегне нарушаване на конкуренцията между държавите-членки. В случай че в оценката на въздействието се покаже, че подобно увеличение и подобна хармонизация не са подходящи, Комисията следва да представи подходящи предложения на Европейския парламент и на Съвета.

               (4)

               За всички вложители следва да се прилага един и същи гарантиран размер, независимо от това дали валутата на съответната държава-членка е еврото или не. Държавите-членки извън еврозоната следва да могат да закръгляват получените от превръщането суми, без да се засяга равностойната защита на вложителите.

               (5)

               В доклад, който предстои да бъде представен от Комисията на Европейския парламент и на Съвета, следва да се анализират всички свързани въпроси, като искове за прихващания и насрещни искове, определянето на вноските в схемите, обхвата на продуктите и гарантираните вложители, както и ефективността на презграничното сътрудничество между схемите за гарантиране на депозити, както и връзката между схемите за гарантиране на депозити и алтернативните способи за възстановяване на средствата на вложителите, например механизми за спешни изплащания. За целите на този доклад държавите-членки следва да събират относими данни и да ги предават на Комисията при поискване.

               (6)

               Някои държави-членки са създали схеми за гарантиране на депозити в съответствие с Директива 94/19/ЕО, които гарантират пълния размер на определени видове дългосрочни депозити, като искове за пенсии. При подобни схеми е необходимо да се зачитат правата и очакванията на вложителите.

               (7)

               Някои държави-членки са създали или планират да създадат схеми за гарантиране на депозити съгласно Директива 94/19/ЕО, които гарантират пълния размер на определени временно увеличени салда на сметките. До 31 декември 2009 г. Комисията следва да направи оценка дали следва да се поддържа или въведе гарантиране на пълния размер на определени временно увеличени салда на сметките.

               (8)

               Настоящата директива не следва да засяга нито функционирането на системите за защита на самата кредитна институция, и по-специално за гарантиране на нейната ликвидност и платежоспособност, като по този начин се гарантира защита на вложителите, която е най-малко равностойна на защитата, предоставяна от схема за гарантиране на депозити, нито доброволните системи за компенсиране на вложителите, които не са въведени или официално признати от дадена държава-членка.

               (9)

               Държавите-членки следва да насърчават схемите за гарантиране на депозити да обмислят възможността за сключване на споразумения или за подобряване на съществуващите споразумения по отношение на съответните им задължения.

               (10)

               Предвиденият понастоящем срок за изплащане от три месеца, който може да бъде удължен до девет месеца, не е в съответствие с необходимостта да се запази доверието на вложителите и не отговаря на техните нужди. Поради това срокът за изплащане следва да се намали на 20 работни дни. Този срок следва да бъде удължаван само при извънредни обстоятелства и след одобрение от компетентните органи. В срок от две години след влизането в сила на настоящата директива Комисията представя доклад на Европейския парламент и на Съвета за ефективността и сроковете на процедурите по изплащане, като извършва оценка дали би било подходящо срокът за изплащане допълнително да се намали на 10 работни дни.

               (11)

               Освен това в случаите, в които на изплащането се дава начало с установяване от страна на компетентните органи, предвиденият понастоящем срок за вземане на решение от 21 дни следва да бъде намален на пет работни дни, за да не се възпрепятства бързото изплащане. Компетентните органи обаче следва първо да се уверят, че кредитна институция не е изплатила депозити, които са дължими и изискуеми. Такава оценка следва да подлежи на съдебните или административните процедури в държавите-членки.

               (12)

               Може да се счита, че депозитите са неналични, ако мерките за ранна намеса или реорганизация са се оказали неуспешни. Това не следва да препятства компетентните органи да полагат допълнителни усилия за преструктуриране в рамките на срока за изплащане.

               (13)

               Държавите-членки следва да се стремят да осигурят непрекъснатостта на банковото обслужване и достъпа до ликвидност на банките, по-специално при финансови сътресения. За тази цел държавите-членки се насърчават да вземат мерки във възможно най-кратък срок, за да осигурят спешно изплащане на подходящи суми в рамките на не повече от три дни след подаването на такова заявление от засегнатия вложител. Тъй като намаляването на настоящия срок за изплащане от три месеца ще има положително въздействие върху доверието на вложителите и върху правилното функциониране на финансовите пазари, държавите-членки и техните схеми за гарантиране на депозити следва да гарантират, че срокът за изплащане е възможно най-кратък.

               (14)

               Директива 94/19/ЕО предвижда възможността държавите-членки да ограничават гарантирания размер до определен процент. Оказа се, че тази възможност подкопава доверието на вложителите и затова следва да бъде преустановена.

               (15)

               Мерките, необходими за изпълнение на Директива 94/19/ЕО, следва да се приемат в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (4).

               (16)

               По-специално на Комисията следва да бъдат предоставени правомощия за коригиране на гарантирания размер в зависимост от инфлацията в Европейския съюз на основата на промени в хармонизирания индекс на потребителските цени, публикуван от Комисията. Тъй като тези мерки са от общ характер и са предназначени да изменят несъществени елементи на Директива 94/19/ЕО, те трябва да бъдат приети в съответствие с процедурата по регулиране с контрол, предвидена в член 5а от Решение 1999/468/ЕО.

               (17)

               Доколкото целите на настоящата директива, а именно хармонизирането на гарантираните размери на депозитите и на сроковете за изплащане, не могат да бъдат постигнати в достатъчна степен от държавите-членки поради множеството различни норми, действащи в правните системи на различните държави-членки, и следователно могат да бъдат по-добре постигнати на общностно равнище, Общността може да приеме мерки в съответствие с принципа на субсидиарност, уреден в член 5 от Договора. В съответствие с принципа на пропорционалност, уреден в същия член, настоящата директива не надхвърля необходимото за постигането на тези цели.

               (18)

               Следователно Директива 94/19/ЕО следва да бъде съответно изменена.

               (19)

               В съответствие с точка 34 от Междуинституционалното споразумение за по-добро законотворчество (5) държавите-членки се насърчават да изготвят, за себе си и в интерес на Общността, свои собствени таблици, които, доколкото е възможно, да илюстрират съответствието между настоящата директива и мерките за нейното транспониране, и да ги направят обществено достояние,

         ПРИЕХА НАСТОЯЩАТА ДИРЕКТИВА:
   Член 1
   Изменения на Директива 94/19/ЕО
   Директива 94/19/ЕО се изменя, както следва:

               1.

               В член 1, точка 3, подточка i) втората алинея се заменя със следното:
               „Компетентните органи установяват това колкото е възможно по-скоро и във всеки случай не по-късно от пет работни дни след като са се уверили за първи път, че дадена кредитна институция не е изплатила депозити, които са дължими и изискуеми; или“.

               2.

               Член 4 се изменя, както следва:

                           а)

                           параграф 5 се заменя със следното:
                           „5.   В случаите, посочени в параграфи 1—4, държавите-членки гарантират, че схемите за гарантиране на депозити взаимно си сътрудничат.“;

                           б)

                           добавя се следният параграф:
                           „6.   Комисията преразглежда действието на настоящия член най-малко на всеки две години и ако е подходящо, предлага изменения в него.“;

               3.

               Член 7 се изменя, както следва:

                           а)

                           параграф 1 се заменя със следното:
                           „1.   Държавите-членки осигуряват гарантиран размер на съвкупните депозити на всеки вложител не по-малък от 50 000 EUR, в случай че депозитите са неналични.
                           1а.   До 31 декември 2010 г. държавите-членки осигуряват гарантираният размер на съвкупните депозити на всеки вложител да бъде установен на 100 000 EUR, в случай че депозитите са неналични.
                           Ако в доклада, посочен в член 12, Комисията стигне до заключението, че подобно увеличение и хармонизация не са подходящи и не са осъществими от финансова гледна точка за всички държави-членки, с цел да се осигури защита на потребителите и финансова стабилност в Общността и да се избегне презграничното деформиране на пазара между държавите-членки, Комисията представя на Европейския парламент и на Съвета предложение за изменение на първа алинея.
                           1б.   Държавите-членки извън еврозоната, които превръщат в своята национална валута сумите, изразени в евро, посочени в параграфи 1 и 1а, гарантират, че сумите в съответните им национални валути, които действително са изплатени на вложителите, са равностойни на сумите, посочени в настоящата директива.“;

                           б)

                           параграф 3 се заменя със следното:
                           „3.   Параграф 1а не препятства запазването на разпоредби, които преди 1 януари 2008 г. са предлагали, главно по социални съображения, гарантиране на пълния размер на определени видове депозити.“;

                           в)

                           параграф 4 се заличава;

                           г)

                           добавя се следният параграф:
                           „7.   Комисията може да коригира сумите, посочени в параграфи 1 и 1а, в съответствие с инфлацията в Европейския съюз на основата на промени в хармонизирания индекс на потребителските цени, публикуван от Комисията.
                           Тази мярка, предназначена да измени несъществени елементи на настоящата директива, се приема в съответствие с процедурата по регулиране с контрол, посочена в член 7а, параграф 2.“

               4.

               Вмъква се следният член:
               „Член 7а
               1.   Комисията се подпомага от Европейския банков комитет, създаден с Решение 2004/10/ЕО на Комисията (6).
               2.   При позоваване на настоящия параграф се прилагат член 5а, параграфи 1—4 и член 7 от Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (7), като се вземат предвид разпоредбите на член 8 от него.

               5.

               В член 9, параграф 1 се заменя със следното:
               „1.   Държавите-членки гарантират, че кредитните институции предоставят на съществуващите и потенциалните вложители необходимата информация за идентифицирането на схемата за гарантиране на депозити, на която са членове институцията и клоновете ѝ в Общността, или всяка алтернативна договореност, предвидена в член 3, параграф 1, втора алинея или в член 3, параграф 4. Вложителите биват информирани за разпоредбите на схемата за гарантиране на депозити или за всяка приложима алтернативна договореност, включително за сумата и обхвата на покритието, предлагано от схемата за гарантиране на депозити. Когато определен депозит не е гарантиран от схема за гарантиране на депозити в съответствие с член 7, параграф 2, кредитната институция уведомява съответно вложителя. Цялата информация се предоставя по лесен за разбиране начин.
               При поискване се предоставя информация относно условията за компенсиране и формалностите, които трябва да бъдат изпълнени за получаване на компенсация.“

               6.

               Член 10 се изменя, както следва:

                           а)

                           параграф 1 се заменя със следното:
                           „1.   Схемите за гарантиране на депозити трябва да са в състояние да изплащат надлежно проверените искания на вложителите по отношение на неналични депозити в рамките на 20 работни дни от датата, на която компетентните органи извършат установяване, както е посочено в член 1, параграф 3, подточка i), или съдебният орган постанови решение, както е посочено в член 1, параграф 3, подточка ii). Този срок включва събирането и предоставянето на точни данни относно вложителите и депозитите, които са необходими за проверка на исканията.
                           При изключителни обстоятелства дадена схема за гарантиране на депозити може да се обърне към компетентните органи за удължаване на срока. Такова удължаване не надвишава 10 работни дни.
                           До 16 март 2011 г. Комисията предоставя на Европейския парламент и на Съвета доклад за ефективността и сроковете на процедурите за изплащане, като преценява дали би могло да се приложи намаление на 10 работни дни на срока, посочен в първа алинея.
                           Държавите-членки гарантират, че схемите за гарантиране на депозити провеждат редовни тестове на своите системи и ако е уместно, биват информирани, в случай че компетентните органи открият проблеми в дадена кредитна институция, които има вероятност да предизвикат намесата на схема за гарантиране на депозити.“;

                           б)

                           параграф 2 се заличава.

               7.

               Член 12 се заменя със следното:
               „Член 12
               1.   До 31 декември 2009 г. Комисията предоставя на Европейския парламент и на Съвета доклад относно:

                           а)

                           хармонизирането на механизмите за финансиране на схемите за гарантиране на депозити, в който се разглеждат, по-специално, последиците от липсата на хармонизация в случай на презгранична криза по отношение на наличието на изплащане на компенсации по депозитите и по отношение на лоялната конкуренция, както и ползите и разходите, свързани с подобно хармонизиране;

                           б)

                           уместността и условията за гарантиране на пълния размер на временно увеличените салда на сметките;

                           в)

                           евентуалните модели за въвеждане на рисково претеглени вноски;

                           г)

                           ползите и разходите, свързани с възможното въвеждане на схема на Общността за гарантиране на депозити;

                           д)

                           въздействието на различията в законодателствата по отношение на прихващанията, при които вземанията на вложителите се прихващат срещу техните задължения, върху ефикасността на системата и възможното деформиране на пазара, като се вземат предвид презграничните ликвидации;

                           е)

                           хармонизирането на обхвата на покритието по отношение на продуктите и вложителите, включително специфичните потребности на малките и средните предприятия и на органите на местно управление;

                           ж)

                           връзката между схемите за гарантиране на депозити и алтернативните способи за възстановяване на средствата на вложителите, например механизми за спешни изплащания.

                     При необходимост Комисията представя подходящи предложения за изменение на настоящата директива.
               2.   Държавите-членки информират Комисията и Европейския банков комитет, ако възнамеряват да променят обхвата или гарантирания размер на депозитите и относно всички трудности, които са срещнали при сътрудничеството с други държави-членки.“

               8.

               Приложение III се заличава.

         Член 2
   Транспониране
   1.   До 30 юни 2009 г. държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива.
   Чрез дерогация от първа алинея до 31 декември 2010 г. държавите-членки въвеждат в сила законовите, подзаконовите и административните разпоредби, необходими, за да се съобразят с член 1, параграф 3, подточка i), втора алинея, член 7, параграфи 1а и 3 и член 10, параграф 1 от Директива 94/19/ЕО, както е изменена с настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Влизане в сила
   Настоящата директива влиза в сила на третия ден след публикуването ѝ в Официален вестник на Европейския съюз.
   Член 4
   Адресати
   Адресати на настоящата директива са държавите-членки.

      Съставено в Страсбург на 11 март 2009 година.

            За Европейския парламент

            Председател

         H.-G. PÖTTERING

            За Съвета

            Председател

         A. VONDRA

      (1)  ОВ С 314, 9.12.2008 г., стp. 1.

      (2)  Становище на Европейския парламент от 18 декември 2008 г. (все още непубликувано в Официален вестник) и решения на Съвета от 26 февруари 2009 г. и от 5 март 2009 г.

      (3)  ОВ L 135, 31.5.1994 г., стр. 5.

      (4)  ОВ L 184, 17.7.1999 г., стр. 23.

      (5)  ОВ C 321, 31.12.2003 г., стр. 1.

      (6)  ОВ L 3, 7.1.2004 г., стр. 36.

      (7)  ОВ L 184, 17.7.1999 г., стр. 23.“


title: Директива на Съвета oт 9 март 1987 година за изменение на приложението към Директива 79/117/ЕИО на Съвета относно забраната за пускане на пазара и употреба на продукти за растителна защита, съдържащи някои активни вещества

text:
Важна правна забележка

|

31987L0181

Официален вестник n° L 071 , 14/03/1987 стр. 0033 - 0033 специално финландско издание: глава 3 том 22 стр. 0240  специално шведско издание: глава 3 том 22 стр. 0240  специално чешко издание глава 3 том 07 стр. 194  - 194 специално испанско издание глава 3 том 07 стр. 194  - 194 специално унгарско издание глава 3 том 07 стр. 194  - 194 специално литвийско издание глава 3 том 07 стр. 194  - 194 LV.ES глава 3 том 07 стр. 194  - 194 MT.ES глава 3 том 07 стр. 194  - 194 PL.ES глава 3 том 07 стр. 194  - 194 SK.ES глава 3 том 07 стр. 194  - 194 специално словенско издание глава 3 том 07 стр. 194  - 194

		19870309Директива на Съветаoт 9 март 1987 годиназа изменение на приложението към Директива 79/117/ЕИО на Съвета относно забраната за пускане на пазара и употреба на продукти за растителна защита, съдържащи някои активни вещества(87/181/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност,като взе предвид Директива 79/117/ЕИО на Съвета от 21 декември 1978 г., относно забраната за пускане на пазара и употреба на продукти за растителна защита, съдържащи някои активни вещества [1], последно изменена с Директива 86/355/ЕИО [2], и по-специално член 6, параграф 3 от нея,като взе предвид предложението на Комисията,като има предвид, че за да се отчете развитието на научното и техническото познание, посочената директива постановява редовното изменение на съдържанието на приложението;като има предвид, че е установено, че употребата на нитрофен като продукт за растителна защита, и по-специално като хербицид, може да навреди на здравето на човека и на животните;като има предвид, че е установено също така че употребата на 1,2-дибромоетан и 1,2-дихлороетан като продукти за растителна защита, по-специално за дезинфекция на растения и почви, може да навреди на здравето на човека и на животните и да окаже неблагоприятно влияние върху околната среда,ПРИЕ НАСТОЯЩАТА ДИРЕКТИВА:Член 1В приложението към Директива 79/117/ЕИО думите "В. Етиленов оксид" се заменят със:"В. Други съединения1. Етиленов оксид"и се добавят следните точки:"2. Нитрофен3. 1,2-дибромоетан4. 1,2-дихлороетан."Член 2Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до:- 1 януари 1988 г. за нитрофена и 1,2-дибромоетана,- 1 юни 1989 г. за 1,2-дихлороетана.Те незабавно информират Комисията за това.Член 3Адресати на настоящата директива са държавите-членки.Съставено в Брюксел на 9 март 1987 година.За СъветаПредседателM. Eyskens[1] ОВ L 33, 8.2.1979 г., стр. 36..[2] ОВ L 212, 2.8.1986 г., стр. 33.--------------------------------------------------


title: Директива на Съвета oт 30 май 1989 година за изменение на Директива 79/117/ЕИО относно забраната за пускане на пазара и употреба на продукти за растителна защита, съдържащи някои активни вещества

text:
Важна правна забележка

|

31989L0365

Официален вестник n° L 159 , 10/06/1989 стр. 0058 - 0058 специално финландско издание: глава 3 том 29 стр. 0122  специално шведско издание: глава 3 том 29 стр. 0122  специално чешко издание глава 3 том 09 стр. 58  - 58 специално испанско издание глава 3 том 09 стр. 58  - 58 специално унгарско издание глава 3 том 09 стр. 58  - 58 специално литвийско издание глава 3 том 09 стр. 58  - 58 LV.ES глава 3 том 09 стр. 58  - 58 MT.ES глава 3 том 09 стр. 58  - 58 PL.ES глава 3 том 09 стр. 58  - 58 SK.ES глава 3 том 09 стр. 58  - 58 специално словенско издание глава 3 том 09 стр. 58  - 58

		19890530Директива на Съветаoт 30 май 1989 годиназа изменение на Директива 79/117/ЕИО относно забраната за пускане на пазара и употреба на продукти за растителна защита, съдържащи някои активни вещества(89/365/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност,като взе предвид Директива 79/117/ЕИО на Съвета от 21 декември 1978 г. относно забраната за пускане на пазара и употреба на продукти за растителна защита, съдържащи някои активни вещества [1], последно изменена с Директива 87/477/ЕИО [2], и по-специално член 6, параграф 3 от нея,като взе предвид предложението на Комисията,като има предвид, че приложението към Директива 79/117/ЕИО на Съвета трябва постоянно да бъде привеждано в съответствие, за да отчита развитието на научно-техническото познание;като има предвид, че с Директива 86/355/ЕИО [3], за изменение на приложението към Директива 79/117/ЕИО, търговията и употребата на етиленов оксид като продукт за растителна защита е забранена с уговорката за някои временни национални дерогации за някои второстепенни продукти, за които съществува специална нужда, до момента, когато ще са налице други методи на обработка;като има предвид, че срокът на тези дерогации изтича на 31 декември 1989 г.;като има предвид, че Комисията е преразгледала ситуацията за наличието на възможни задоволителни алтернативни методи на обработка, които да заместят употребата на етиленов оксид; като има предвид, че от този преглед излиза, че понастоящем няма такъв общодостъпен алтернативен метод на обработка за две от тези дерогации;като има предвид, че поради това е необходимо да се отложи крайния срок на тези две дерогации,ПРИЕ НАСТОЯЩАТА ДИРЕКТИВА:Член 1Приложението към Директива 79/117/ЕИО се изменя, както следва:В Част В "Етиленов оксид" последното изречение в дясната колона се заменя със следното:"Дерогациите, посочени в букви а), г) и д) важат най-късно до 31 декември 1989 г., а дерогациите, посочени в букви б) и в) — най-късно до 31 декември 1990 г."Член 2Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 31 декември 1989 г. Те незабавно информират Комисията за това.Член 3Адресати на настоящата директива са държавите-членки.Съставено в Брюксел на 30 май 1989 година.За СъветаПредседателC. Romero Herrera[1] ОВ L 33, 8.2.1979 г., стр. 36.[2] ОВ L 273, 26.9.1987 г., стр. 40.[3] ОВ L 212, 2.8.1986 г., стр. 33.--------------------------------------------------


title: Директива на Комисията oт 9 септември 1987 година за изменение за трети път на приложението към Директива 79/117/ЕИО на Съвета за забрана на пускане на пазара и употреба на продукти за растителна защита, съдържащи някои активни вещества

text:
Важна правна забележка

|

31987L0477

Официален вестник n° L 273 , 26/09/1987 стр. 0040 - 0040 специално финландско издание: глава 3 том 24 стр. 0130  специално шведско издание: глава 3 том 24 стр. 0130  специално чешко издание глава 3 том 07 стр. 294  - 294 специално испанско издание глава 3 том 07 стр. 294  - 294 специално унгарско издание глава 3 том 07 стр. 294  - 294 специално литвийско издание глава 3 том 07 стр. 294  - 294 LV.ES глава 3 том 07 стр. 294  - 294 MT.ES глава 3 том 07 стр. 294  - 294 PL.ES глава 3 том 07 стр. 294  - 294 SK.ES глава 3 том 07 стр. 294  - 294 специално словенско издание глава 3 том 07 стр. 294  - 294

		19870909Директива на Комисиятаoт 9 септември 1987 годиназа изменение за трети път на приложението към Директива 79/117/ЕИО на Съвета за забрана на пускане на пазара и употреба на продукти за растителна защита, съдържащи някои активни вещества(87/477/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност,като взе предвид Директива 79/117/ЕИО на Съвета от 21 декември 1978 г. за забрана за пускане на пазара и употреба на продукти за растителна защита, съдържащи някои активни вещества [1], последно изменена с Директива 87/181/ЕИО [2], и по-специално член 6 от нея,като има предвид, че развитието на научното и техническото познание налага внасянето на някои изменения в приложението към Директива 79/117/ЕИО;като има предвид, че следва да се премахнат известен брой временни дерогации от постановените с директивата забрани, тъй като понастоящем вече са налице по-безвредни методи на обработка;като има предвид, че всички държави-членки са уведомили Комисията, че не възнамеряват или не възнамеряват повече да се възползват от тези дерогации;като има предвид, че мерките, предвидени в настоящата директива, са в съответствие със становището на Постоянния фитосанитарен комитет,ПРИЕ НАСТОЯЩАТА ДИРЕКТИВА:Член 1Приложението към Директива 79/117/ЕИО се изменя, както следва:1. В част А "Живачни съединения":a) в точка 4 "Алкилни живачни съединения" текстът в колона 2 се заменя със:"Обработка на семена от захарно цвекло";б) в точка 5 "Алкоксиалкилни и арилни живачни съединения" текстът в колона 2 се заменя със:"Обработка на семена на зърнени култури и цвекло".2. В част Б "Устойчиви органо-хлорни съединения", точка 1 "Алдрин", колона 2, буква б) се заличава текстът "Ирландия и".Член 2Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива най-късно до 1 януари 1988 г. Те незабавно информират Комисията за това.Член 3Адресати на настоящата директива са държавите-членки.Съставено в Брюксел на 9 септември 1987 година.За КомисиятаFrans AndriessenЗаместник-председател[1] ОВ L 33, 8.2.1979 г., стр. 36.[2] ОВ L 71, 14.3.1987 г., стр. 33.--------------------------------------------------


title: Директива 2008/15/ЕО на Комисията от 15 февруари 2008 година за изменение на Директива 98/8/ЕО на Европейския парламент и на Съвета с цел включване на клотианидин като активно вещество в приложение I към нея (Текст от значение за ЕИП)

text:
               16.2.2008

               BG

               Официален вестник на Европейския съюз

               L 42/45

      ДИРЕКТИВА 2008/15/ЕО НА КОМИСИЯТА

   от 15 февруари 2008 година
   за изменение на Директива 98/8/ЕО на Европейския парламент и на Съвета с цел включване на клотианидин като активно вещество в приложение I към нея
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               Регламент (ЕО) № 2032/2003 на Комисията от 4 ноември 2003 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди и за изменение на Регламент (ЕО) № 1896/2000 (2) установява списък с активни вещества, подлежащи на оценка, с цел евентуалното им включване в приложение I, IА или IБ към Директива 98/8/ЕО. Този списък включва веществото клотианидин.

               (2)

               Съгласно Регламент (ЕО) № 2032/2003 на веществото клотианидин е направена оценка в съответствие с член 11, параграф 2 от Директива 98/8/ЕО за употреба в продуктов тип 8 (консерванти за дърво) съгласно определението, посочено в приложение V към Директива 98/8/ЕО.

               (3)

               Германия бе определена за докладваща държава-членка и на 15 декември 2005 г. представи на Комисията доклада на компетентния орган, придружен от препоръка, в съответствие с член 10, параграфи 5 и 7 от Регламент (ЕО) № 2032/2003.

               (4)

               Докладът на компетентния орган беше прегледан от държавите-членки и Комисията. В съответствие с член 11, параграф 4 от Регламент (ЕО) № 2032/2003 констатациите от прегледа бяха включени в доклад за оценка по време на заседанието на Постоянния комитет по биоцидите на 21 юни 2007 г.

               (5)

               Преразглеждането във връзка с веществото клотианидин не разкри нерешени въпроси или други притеснения, с които трябва да се заеме Научният комитет по рисковете за здравето и околната среда.

               (6)

               От направените проучвания става ясно, че биоцидите, използвани като консерванти за дърво и съдържащи клотианидин, биха могли да отговарят на изискванията на член 5 от Директива 98/8/ЕО. Въпреки това беше установено наличието на неприемливи рискове за използването на третирано дърво на открито, но не и в допир с почвата или водата. Ето защо е целесъобразно веществото клотианидин да бъде включено в приложение I към Директива 98/8/ЕО, за да се гарантира, че във всички държави-членки разрешенията за биоциди, използвани като консерванти за дърво и съдържащи клотианидин, могат да бъдат издавани, изменяни или отменяни в съответствие с член 16, параграф 3 от Директива 98/8/ЕО. Издаването на разрешения за продукти за третиране на дърво за използване на открито ще изисква представяне на данни, доказващи, че продуктите могат да се използват, без да създават неприемливи рискове за околната среда.

               (7)

               С оглед на констатациите от доклада за оценка е уместно да се изисква при издаването на разрешения за продуктите да се прилагат мерки за намаляване на риска по отношение на продукти, съдържащи клотианидин и използвани като консерванти за дърво, за да се осигури намаляването на рисковете до приемливо ниво в съответствие с член 5 и приложение VI към Директива 98/8/ЕО. Следва да се обърне специално внимание на мерки, насочени към опазване на почвата, повърхностните и подпочвените води, тъй като при оценяването на представеното досие беше установено наличието на неприемливи рискове в резултат от някои видове употреба в тези среди.

               (8)

               Не всички потенциални видове употреба са оценени на равнище на Общността. Ето защо е целесъобразно държавите-членки да оценяват тези рискове за средите от околната среда и населението, които не са били разгледани по представителен начин в оценката на риска, направена на равнище на Общността, и да гарантират, че при издаването на разрешения за продукти са предприети подходящи мерки или са наложени специални условия, за да се намалят установените рискове до приемливи нива.

               (9)

               Важно е разпоредбите на настоящата директива да се прилагат едновременно във всички държави-членки с цел да се осигури еднакво третиране на пазара на биоциди, съдържащи активното вещество клотианидин, както и да се улесни правилното функциониране на пазара на биоциди като цяло.

               (10)

               Трябва да се отпусне разумен период от време, преди дадено активно вещество да бъде включено в приложение I към Директива 98/8/ЕО, с цел да се позволи на държавите-членки и на заинтересованите страни да се подготвят за изпълнението на наложените нови изисквания и да се осигури възможност кандидатите, подготвили досиета, напълно да се възползват от 10-годишния период за защита на данните, който, в съответствие с член 12, параграф 1, буква в), ii) от Директива 98/8/ЕО, започва от датата на включване.

               (11)

               След включването в приложението на държавите-членки следва да се отпусне разумен период от време за прилагане на член 16, параграф 3 от Директива 98/8/ЕО, и по-специално за издаване, изменение или отмяна на разрешения за биоциди от продуктов тип 8, съдържащи клотианидин, с цел да се осигури съответствието им с Директива 98/8/ЕО.

               (12)

               Поради това Директива 98/8/ЕО следва да бъде съответно изменена.

               (13)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   Транспониране
   1.   Държавите-членки приемат и публикуват не по-късно от 31 януари 2009 г. законовите, подзаконовите и административните разпоредби, необходими, за да се съобразят с настоящата директива. Те незабавно предават на Комисията текста на тези разпоредби и прилагат таблица за съответствието на въпросните разпоредби с настоящата директива.
   Те прилагат тези разпоредби считано от 1 февруари 2010 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза сила на двадесетия ден от публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 15 февруари 2008 година.

            За Комисията

         Stavros DIMAS

            Член на Комисията

      (1)  ОВ L 123, 24.4.1998 г., стр. 1. Директива, последно изменена с Директива 2007/70/ЕО на Комисията (ОВ L 312, 30.11.2007 г., стр. 26).

      (2)  ОВ L 307, 24.11.2003 г., стр. 1. Регламент, последно изменен с Регламент (ЕО) № 1849/2006 (ОВ L 355, 15.12.2006 г., стр. 63).

      ПРИЛОЖЕНИЕ
      В приложение I към Директива 98/8/ЕО се включва следната позиция № 3:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, пуснат на пазара

                     Дата на включване

                     Краен срок за привеждане в съответствие с член 16, параграф 3
                     (с изключение на продукти, съдържащи повече от едно активно вещество, за които крайният срок за привеждане в съответствие с член 16, параграф 3 е указаният в последното от решенията за включване, отнасящи се за техните активни вещества)

                     Дата на изтичане на срока за включване

                     Продуктов тип

                     Специални разпоредби (1)

                     „3

                     клотианидин

                     (E)-1-(2-хлоро-1,3-тиазол-5-илметил)-3-метил-2-нитрогуанидин
                     ЕО № 433-460-1
                     CAS № 210880-92-5

                     950 g/kg

                     1 февруари 2010 г.

                     31 януари 2012 г.

                     31 януари 2020 г.

                     8

                     В съответствие с член 5 и приложение VI, при оценяването на заявлението за издаване на разрешение за продукт държавите-членки оценяват съответните употреби/сценарии на изложеност и/или население, които не са били разгледани по представителен начин в оценката на риска на равнище на Общността и може да бъдат изложени на въздействието на продукта. При издаване на разрешения за продукти държавите-членки оценяват рисковете и след това гарантират, че са предприети подходящи мерки или са наложени специални условия, за да се намалят установените рискове до приемливи нива. Разрешения за продукти се издават единствено, когато в заявлението е показано, че рисковете могат да бъдат намалени до приемливи нива.
                     Държавите-членки гарантират, че при издаването на разрешения се спазват следните условия:
                     С оглед на установения риск за почвата, повърхностните и подпочвените води не се издават разрешения за продукти за третиране на дърво, освен ако не са предадени данни, които да показват, че продуктът ще спази изискванията на член 5 и приложение VI, ако е необходимо чрез прилагане на подходящи мерки за намаляване на риска. По-специално, върху етикетите и/или информационните листове за безопасност на разрешените за промишлена употреба продукти е указано, че третираният наскоро дървен материал трябва да бъде съхраняван след третирането върху непропусклива твърда основа, за да се предотвратят преките загуби в почвата, и че всички загуби трябва да се събират за повторна употреба или депониране.“

         (1)  Във връзка с прилагането на общите принципи на приложение VI можете да намерите съдържанието и заключенията на докладите за оценка на интернет страницата на Комисията: http://ec.europa.eu/comm/environment/biocides/index.htm


title: Директива на Комисията от 22 май 1985 година за изменение за втори път на приложението към Директива 79/117/ЕИО на Съвета относно забраната за пускане на пазара и употреба на продукти за растителна защита, съдържащи някои активни вещества

text:
Важна правна забележка

|

31985L0298

Официален вестник n° L 154 , 13/06/1985 стр. 0048 - 0048 специално финландско издание: глава 3 том 18 стр. 0188  специално испанско издание: глава 03 том 35 стр. 0109  специално шведско издание: глава 3 том 18 стр. 0188  специално португалско издание глава 03 том 35 стр. 0109  специално чешко издание глава 03 том 06 стр. 171  - 171 специално испанско издание глава 03 том 06 стр. 171  - 171 специално унгарско издание глава 03 том 06 стр. 171  - 171 специално литвийско издание глава 03 том 06 стр. 171  - 171 LV.ES глава 03 том 06 стр. 171  - 171 MT.ES глава 03 том 06 стр. 171  - 171 PL.ES глава 03 том 06 стр. 171  - 171 SK.ES глава 03 том 06 стр. 171  - 171 специално словенско издание глава 03 том 06 стр. 171  - 171

		19850522Директива на Комисиятаот 22 май 1985 годиназа изменение за втори път на приложението към Директива 79/117/ЕИО на Съвета относно забраната за пускане на пазара и употреба на продукти за растителна защита, съдържащи някои активни вещества(85/298/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност,като взе предвид Директива 79/117/ЕИО на Съвета от 21 декември 1978 г. относно забраната за пускане на пазара и употреба на продукти за растителна защита, съдържащи някои активни вещества [1], последно изменена с Директива 83/131/ЕИО [2], и по-специално член 6 от нея,като има предвид, че развитието на научното и техническо познание налага внасянето на някои промени в приложението към Директива 79/117/ЕИО;като има предвид, че следва да се премахнат известен брой временни дерогации от постановените с директивата забрани, тъй като понастоящем вече са налице по-безвредни методи на обработка;като има предвид, че всички държави-членки са уведомили Комисията, че не възнамеряват или не възнамеряват повече да се възползват от тези дерогации;като има предвид, че мерките, предвидени с настоящата директива, са в съответствие със становището на Постоянния фитосанитарен комитет,ПРИЕ НАСТОЯЩАТА ДИРЕКТИВА:Член 1Приложението към Директива 79/117/ЕИО се изменя, както следва:1. В част А "Живачни съединения":a) в точка 2 "Живачен хлорид (каломел)" се премахва текстът на буква в);б) в точка 5 "Алкоксиалкилни и арилни живачни съединения" се премахва текстът на букви а) и б).2. В част Б "Устойчиви органо-хлорни съединения":a) в точка 1 "Алдрин" текстът в буква a) се заменя със следния текст:"Обработка против отиоринкус на растителната среда на отгледани в контейнери декоративни растения";б) в точка 4 "ДДT" текстът от колона 2 се заличава;в) в точка 5 "Ендрин":aa) текстът от буква a) се заменя със следния текст:"Като акатицид на цикламен";бб) текстът от буква б) се заличава.Член 2Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 1 януари 1986 г. Те незабавно информират Комисията за това.Член 3Адресати на настоящата директива са държавите-членки.Съставено в Брюксел на 22 май 1985 година.За КомисиятаFrans AndriessenЗаместник-председател[1] ОВ L 33, 8.2.1979 г., стр. 36.[2] ОВ L 91, 9.4.1983 г., стр. 35.--------------------------------------------------


title: Директива 2004/64/ЕО на Комисията от 26 април 2004 година за изменение на Директива 2003/84//ЕО на Комисията по отношение на сроковетеТекст от значение за ЕИП.

text:
Важна правна забележка

|

32004L0064

Официален вестник n° L 125 , 28/04/2004 стр. 0042 - 0042 специално чешко издание глава 3 том 44 стр. 190  - 190 специално испанско издание глава 3 том 44 стр. 190  - 190 специално унгарско издание глава 3 том 44 стр. 190  - 190 специално литвийско издание глава 3 том 44 стр. 190  - 190 LV.ES глава 3 том 44 стр. 190  - 190 MT.ES глава 3 том 44 стр. 190  - 190 PL.ES глава 3 том 44 стр. 190  - 190 SK.ES глава 3 том 44 стр. 190  - 190 специално словенско издание глава 3 том 44 стр. 190  - 190

		20040426Директива 2004/64/ЕО на Комисиятаот 26 април 2004 годиназа изменение на Директива 2003/84//ЕО на Комисията по отношение на сроковете(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 1 от нея,като има предвид, че:(1) Директива 2003/84/ЕО на Комисията [2] изменя Директива 91/414/ЕИО на Съвета, като включва в приложение I към тази директива активните вещества флуртамон, флуфенацет, йодосулфурон, диметенамид-р, пикоксистробин, фостиазат и силтиофам.(2) След включването на ново активно вещество на държавите-членки следва да бъде предоставен разумен срок за прилагането на разпоредбите на Директива 91/414/ЕИО по отношение на съдържащите това активно вещество продукти за растителна защита, и по-специално за преразглеждането на съществуващите временни разрешения и, най-късно до края на този период, да трансформират тези временни разрешения в окончателни такива или да ги изменят, или оттеглят съгласно разпоредбите на Директива 91/414/ЕИО.(3) Посочените в Директива 2003/84/ЕО срокове за прилагането на разпоредбите не са съобразени с тези, посочени за останалите нови активни вещества. За да се хармонизира подходът към всички вещества в рамките на текущата фаза на преразглеждане, следва да се избегнат всички значителни различия между сроковете, приложими за различните нови активни вещества.(4) Следователно е уместно Директива 2003/84/ЕО да бъде съответно изменена.(5) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Член 3 от Директива 2003/84/ЕО се изменя, както следва:Параграф 2 се заменя със следния текст:"2. Всеки разрешен за употреба продукт за растителна защита, който съдържа флуртамон, флуфенацет, йодосулфурон, диметенамид-р, пикоксистробин, фостиазат или силтиофам като единствено активно вещество или като едно от няколко активни вещества, всички от които са били включени в приложение I към Директива 91/414/ЕИО най-късно до 31 декември 2003 г., подлежи на преразглеждане от държавите-членки в съответствие с единните принципи, предвидени в приложение VI към Директива 91/414/ЕИО, въз основа на досие, което отговаря на изискванията съгласно приложение III към въпросната директива. В зависимост от тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.След като това бъде определено, държавите-членки:а) изменят или оттеглят разрешенията, ако е необходимо, най-късно до 30 юни 2005 г., за продукти, съдържащи флуртамон, флуфенацет, йодосулфурон, диметенамид-р, пикоксистробин, фостиазат или силтиофам като единствено активно вещество; илиб) за продукти, съдържащи флуртамон, флуфенацет, йодосулфурон, диметенамид-р, пикоксистробин, фостиазат или силтиофам като едно от няколко активни вещества, внасят изменения или оттеглят разрешенията, ако е необходимо, най-късно до 30 юни 2005 г. или до датата определена за внасяне на тези изменения или за оттегляне, съгласно съответната директива или директиви, по силата на която/които съответното вещество е било добавено в приложение I към Директива 91/414/ЕИО, в зависимост от това коя от тези две дати настъпи по-късно."Член 2Настоящата директива влиза в сила на двадесетия ден след публикуването ѝ.Член 3Адресати на настоящата директива са държавите-членки.Съставено в Брюксел на 26 април 2004 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2004/30/ЕО на Комисията (ОВ L 77, 13.3.2004 г., стр. 50).[2] ОВ L 247, 30.9.2003 г., стр. 20.--------------------------------------------------


title: Директива 1999/98/ЕО на Комисията от 15 декември 1999 година за привеждане в съответствие с техническия прогрес на Директива 96/79/ЕО на Европейския парламент и на Съвета относно защитата на пътуващите в моторни превозни средства в случай на челен удартекст от значение за ЕИП.

text:
Важна правна забележка

|

31999L0098

Официален вестник n° L 009 , 13/01/2000 стр. 0014 - 0021 специално чешко издание глава 13 том 24 стр. 231  - 238 специално испанско издание глава 13 том 24 стр. 231  - 238 специално унгарско издание глава 13 том 24 стр. 231  - 238 специално литвийско издание глава 13 том 24 стр. 231  - 238 LV.ES глава 13 том 24 стр. 231  - 238 MT.ES глава 13 том 24 стр. 231  - 238 PL.ES глава 13 том 24 стр. 231  - 238 SK.ES глава 13 том 24 стр. 231  - 238 специално словенско издание глава 13 том 24 стр. 231  - 238

		19991215Директива 1999/98/ЕО на Комисиятаот 15 декември 1999 годиназа привеждане в съответствие с техническия прогрес на Директива 96/79/ЕО на Европейския парламент и на Съвета относно защитата на пътуващите в моторни превозни средства в случай на челен удар(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като взе предвид Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторни превозни средства и техните ремаркета [1], последно изменена с Директива 98/91/ЕО [2] на Европейския парламент и на Съвета, и по-специално член 13, параграф 2 от нея,като взе предвид Директива 96/79/ЕО на Европейския парламент и на Съвета от 16 декември 1996 г. относно защитата на пътуващите в моторни превозни средства хора в случай на челен удар, и за изменение на Директива 70/156/ЕИО [3],като има предвид, че:(1) Директива 96/79/ЕО е една от отделните директиви по процедурата за одобрение на Общността, въведена с Директива 70/156/ЕИО. Разпоредбите на Директива 70/156/ЕИО, отнасящи се до системите, компонентите и обособените технически възли на превозни средства, се прилагат следователно и за настоящата директива.(2) При прилагането на член 4, буква б) от Директива 96/79/ЕО Комисията трябваше отново да преразгледа и, при необходимост, да измени допълнение 7 от приложение II към същата тази директива, за да вземе предвид изпитванията за оценяване върху петата на манекена "Хибрид III", включително изпитванията върху превозни средства.(3) Мерките, предвидени в настоящата директива, са в съответствие със становището на Комитета за привеждане в съответствие с техническия прогрес, създаден с Директива 70/156/ЕИО,ПРИЕ НАСТОЯЩАТА ДИРЕКТИВА:Член 1Приложение II към Директива 96/79/ЕО се изменя в съответствие с приложението към настоящата директива.Член 21. Считано от 1 октомври 2000 г. държавите-членки не могат на основания, отнасящи се до изпитванията за оценка на петата на манекена "Хибрид III":- нито да отказват одобрение на ЕО на нов тип превозно средство,- нито да забраняват регистрацията, продажбата или пускането в движение на превозно средство,ако изпитванията за оценка на петата на манекена "Хибрид III" отговарят на изискванията на Директива 96/79ЕО, изменена и допълнена с настоящата директива.2. Считано от 1 април 2001 г. държавите-членки не могат повече да предоставят одобрение ЕО на даден тип превозно средство съгласно член 4 от Директива 70/156/ЕИО, ако разпоредбите на Директива 96/79/ЕО, изменена с настоящата директива, не са изпълнени.Член 31. Държавите-членки въвеждат в действие необходимите законови, подзаконови и административни разпоредби, за да се съобразят с настоящата директива преди 30 септември 2000 г. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки уведомяват Комисията за текста на основните разпоредби от националното законодателство, които са приели областта, регулирана от настоящата директива.Член 4Настоящата директива влиза в сила на двадесетия ден след публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 15 декември 1999 година.За КомисиятаErkki LiikanenЧлен на Комисията[1] ОВ L 42, 23.2.1970 г., стр. 1.[2] ОВ L 11, 16.1.1999 г., стр. 25.[3] ОВ L 18, 21.1.1997 г., стр. 7.--------------------------------------------------19991215ПРИЛОЖЕНИЕПриложение II към Директива 96/79/ЕО се изменя, както следва:1. Точка 2.9.2 от допълнение 3 се заменя със следния текст:"2.9.2. Обувка с размер 11XW, която отговаря на спецификациите на военния стандарт на САЩ MIL-S 131192, корекция "Р", за размера, дебелината на подметката и тока и която тежи 0,57 ± 0,1 kg, се поставя и задържа на всяко стъпало на манекените за изпитването."2. Допълнение 7 се заменя със следния текст:"19991215"Допълнение 7ПРОЦЕДУРА ЗА УДОСТОВЕРЯВАНЕ НА КРАКА И СТЪПАЛОТО НА МАНЕКЕНА1. ИЗПИТВАНЕ НА УСТОЙЧИВОСТТА НА УДАР НА ПРЕДНАТА ЧАСТ НА СТЪПАЛОТО1.1. Целта на това изпитване е да се измери реакцията на стъпалото и глезена на манекена "Хибрид III" на премерени удари, предизвикани от махало с твърда повърхност.1.2. За изпитването се използват сглобените крака на манекена "Хибрид III" в частта от коляното надолу, ляв (86-5001-001) и десен (86-5001-002), снабдени със стъпало и глезен, леви (78051-614) и десни (78051-615), включително и коляното. Коляното (78051-16 Rev B) е закрепено към опората за изпитване с помощта на динамометричен симулатор (78051-319 Rev A).1.3. Процедура за изпитване1.3.1. Всеки сглобен крак престоява (импрегниран) за четири часа преди изпитването на температура 22 °С ± 3 °С и относителна влажност 40 (± 30 %). Периодът на импрегниране не включва времето, което е необходимо, за да се достигнат стабилни условия.1.3.2. Да се почисти преди изпитването повърхността на кожата, която ще бъде ударена, а също така и лицевата страна на махалото с изопропилов алкохол или с еквивалентен агент. Посипват се с талк.1.3.3. Акселерометърът на махалото се наглася по такъв начин, че неговата чувствителна ос да бъде успоредна на посоката на удара при контакт със стъпалото.1.3.4. Сглобеният крак се поставя върху опората, показана на фигура 1. Опората за изпитване е неподвижно закрепена, за да се избегне движение по време на удара. Средната ос на динамометричния симулатор на бедрената кост (78051-319) е вертикална (± 0,5°). Стойката се наглася по такъв начин, че правата, свързваща скобата на колянната става и съединителния болт на глезена, да бъде хоризонтална (± 3°), петата лежаща върху два листа материал със слабо триене (PTFE). Да се следи за това плътта около пищяла да бъде разположена изцяло по посока на коляното. Глезенът се наглася по такъв начин, че равнината под стъпалото да е вертикална и перпендикулярна на посоката на удара (± 3°), а средната стреловидна равнина на стъпалото да е изравнена с рамото на махалото. Да се нагласи колянната става на 1,5 (± 0,5) g преди всяко изпитване. Да се нагласи глезенната става по такъв начин, че движенията на глезена да бъдат свободни, а след това се пристяга колкото е необходимо, за да се стабилизира стъпалото върху PTFE листа.1.3.5. Неподвижното махало се състои от хоризонтален цилиндър с диаметър 50 (± 2) mm и опорно рамо с диаметър 19 ± 1 mm (фигура 4). Цилиндърът тежи 1,25 (± 0,02) kg, включително и контролно-измервателните уреди, и всички елементи на опорното рамо във вътрешността на цилиндъра. Рамото на махалото тежи 285 (± 5) g. Теглото на всяка въртяща се част на оста, към която е прикрепено опорното рамо, не трябва да бъде по-голямо от 100 g. Ширината между средните хоризонтални оси на цилиндъра на махалото и осите на въртене на цялото махало трябва да бъде 1250 (± 1) mm. Удрящият цилиндър е монтиран така че надлъжните му оси са хоризонтални и перпендикулярни на посоката на удара. Махалото трябва да удари долната страна на стъпалото на разстояние 185 (± 2) mm от основата на петата, лежаща върху неподвижна хоризонтална платформа, така че надлъжната средна линия на рамото на махалото да образува ъгъл от 1° с вертикалната линия при удара. Махалото трябва да се направлява така че да се избегне всяко значително странично, вертикално или въртеливо движение.1.3.6. Изчаква се поне 30 минути между две последователни изпитвания върху същия крак.1.3.7. Системата за събиране на данни, включително датчици, трябва да съответства на спецификациите за CFC 600, описани в допълнение 5 от настоящото приложение.1.4. Спецификация за изпълнение1.4.1. Когато всяко стъпало на крака се удря със скорост 6,7 (± 0,1) m/s в съответствие с точка 1.3, максималният момент на огъване на долната част на пищяла около оста у (Му) трябва да бъде 120 ± 25 Nm.2. ИЗПИТВАНЕ НА УСТОЙЧИВОСТТА НА УДАР НА ЗАДНАТА ЧАСТ НА СТЪПАЛО БЕЗ ОБУВКА2.1. Целта на това изпитване е да се измери реакцията на кожата и покритието на стъпалото на манекена "Хибрид III" на премерени удари, предизвикани от махало с твърда повърхност.2.2. За изпитването се използват сглобените крака на манекена "Хибрид III" в частта от коляното надолу, ляв (86-5001-001) и десен (86-5001-002), снабдени със стъпало и глезен, леви (78051-614) и десни (78051-615), включително и коляното. Коляното (78051-16 Rev B) е закрепено към опората за изпитване с помощта на динамометричен симулатор (78051-319 Rev A).2.3. Процедура за изпитване2.3.1. Всеки сглобен крак престоява (импрегниран) за четири часа преди изпитването на температура 22 °С ± 3 °С и относителна влажност 40 (± 30 %). Периодът на импрегниране не включва времето, което е необходимо, за да се достигнат стабилни условия.2.3.2. Да се почисти, преди изпитването, повърхността на кожата, която ще бъде ударена, а също така и лицевата страна на махалото с изопропилов алкохол или с еквивалентен агент. Посипват се с талк. Да се провери, че няма някаква видима повреда по вътрешността на петата, поемаща енергия.2.3.3. Акселерометърът на махалото се наглася по такъв начин, че неговата чувствителна ос да бъде успоредна на посоката на удара при контакт със стъпалото.2.3.4. Сглобеният крак се поставя върху опората, показана на фигура 2. Опората за изпитване е неподвижно закрепена, за да се избегне движение по време на удара. Средната ос на динамометричния симулатор на бедрената кост (78051-319) е вертикална (± 0,5°). Стойката се наглася по такъв начин, че правата, свързваща скобата на колянната става и съединителния болт на глезена, да бъде хоризонтална (± 3°), токът, лежащ върху два листа материал със слабо триене (PTFE). Да се следи за това плътта около пищяла да бъде разположена по посока на коляното. Глезенът се наглася по такъв начин, че равнината под стъпалото да е вертикална и перпендикулярна на посоката на удара (± 3°), а средната стреловидна равнина на стъпалото да е изравнена с рамото на махалото. Да се нагласи колянната става на 1,5 (± 0,5) g преди всяко изпитване. Да се нагласи глезенната става по такъв начин, че движенията на глезена да бъдат свободни, а след това се пристяга, колкото е необходимо, за да се стабилизира стъпалото върху PTFE листа.2.3.5. Неподвижното махало се състои от хоризонтален цилиндър с диаметър 50 (± 2) mm и опорно рамо с диаметър 19 ± 1 mm (фигура 4). Цилиндърът тежи 1,25 (± 0,02) kg, включително и контролно-измервателните уреди, и всички елементи на опорното рамо във вътрешността на цилиндъра. Рамото на махалото тежи 285 (± 5) g. Теглото на всяка въртяща се част на оста, към която е прикрепено опорното рамо, не трябва да бъде по-голямо от 100 g. Ширината между средните хоризонтални оси на цилиндър на махалото и осите на въртене на цялото махало трябва да бъде 1250 (± 1) mm. Удрящият цилиндър е монтиран така че надлъжните му оси са хоризонтални и перпендикулярни на посоката на удара. Махалото трябва да удари долната страна на стъпалото на разстояние 62 (± 2) mm от основата на петата, лежаща върху неподвижна хоризонтална платформа, така че надлъжната средна линия на рамото на махалото да образува ъгъл от 1° с вертикалната линия при удара. Махалото трябва да се направлява така че да се избегне всяко значително странично, вертикално или въртеливо движение.2.3.6. Изчаква се поне 30 минути между две последователни изпитвания върху същия крак.2.3.7. Системата за събиране на данни, включително датчиците, трябва да съответства на спецификациите за CFC 600, описани в допълнение 5 от настоящото приложение.2.4. Спецификация за изпълнение2.4.1. Когато всяко стъпало на крака се удря със скорост 4,4 ± 0,1 m/s в съответствие с точка 2.3, максималното ускорение на махалото трябва да бъде 295 ± 50 g.3. ИЗПИТВАНЕ НА УСТОЙЧИВОСТТА НА УДАР НА ЗАДНАТА ЧАСТ НА СТЪПАЛОТО (С ОБУВКА)3.1. Целта на това изпитване е да се измери реакцията на обувката и на плътта на петата и на глезенната става на манекена "Хибрид III" на премерени удари, предизвикани от махало с твърда повърхност.3.2. За изпитването се използват сглобените крака на манекена "Хибрид III" в частта от коляното надолу, ляв (86-5001-001) и десен (86-5001-002), снабдени със стъпало и глезен, леви (78051-614) и десни (78051-615), включително и коляното. Коляното (78051-16 Rev B) е закрепено към опората за изпитване с помощта на динамометричен симулатор (78051-319 Rev A). Стъпалото е снабдено с обувката, описана в приложение 2; допълнение 3, точка 2.9.2.3.3. Процедура за изпитване3.3.1. Всеки сглобен крак престоява (импрегниран) за четири часа преди изпитването на температура 22 °С ± 3 °С и относителна влажност 40 (± 30) %. Периодът на импрегниране не включва времето, което е необходимо, за да се достигнат стабилни условия.3.3.2. Да се почисти преди изпитването повърхността на кожата, която ще бъде ударена, а също така и лицевата страна на махалото с изопропилов алкохол или с еквивалентен агент. Посипват се с талк. Да се провери, че няма някаква видима повреда по вътрешността на петата, поемаща енергия.3.3.3. Акселерометърът на махалото се наглася по такъв начин, че неговата чувствителна ос да бъде успоредна на посоката на удара при контакт със стъпалото.3.3.4. Сглобеният крак се поставя върху опората, показана на фигура 3. Опората за изпитване е неподвижно закрепена, за да се избегне движение по време на удара. Средната ос на динамометричния симулатор на бедрената кост (78051-319) е вертикална (± 0,5°). Стойката се наглася по такъв начин, че правата, свързваща скобата на колянната връзка и съединителния болт на глезена, да бъде хоризонтална (± 3°), а токът на обувката, лежащ върху два листа материал със слабо триене (PTFE). Да се следи за това плътта около пищяла да бъде разположена изцяло по посока на коляното. Глезенът се наглася по такъв начин, че равнината в контакт с тока и подметката на обувката да е вертикална и перпендикулярна на посоката на удара (± 3°), а средната стреловидна равнина на стъпалото и обувката да е изравнена с рамото на махалото. Да се нагласи колянната става на 1,5 (± 0,5) g преди всяко изпитване. Да се нагласи глезенната става по такъв начин, че движенията на глезена да бъдат свободни, а след това се пристяга, колкото е необходимо, за да се стабилизира стъпалото върху PTFE листа.3.3.5. Твърдото махало се състои от хоризонтален цилиндър с диаметър 50 (± 2) mm и опорно рамо с диаметър 19 ± 1 mm (фигура 4). Цилиндърът тежи 1,25 (± 0,02) kg, включително и контролно-измервателните уреди, и всички елементи на опорното рамо във вътрешността на цилиндъра. Рамото на махалото тежи 285 (± 5) g. Теглото на всяка въртяща се част на оста, към която е прикрепено опорното рамо, не трябва да бъде по-голямо от 100 g. Ширината между средните хоризонтални оси на цилиндъра на махалото и осите на въртене на цялото махало трябва да бъде 1250 ± 1 mm. Удрящият цилиндър е монтиран така че надлъжните му оси са хоризонтална и перпендикулярна на посоката на удара. Махалото трябва да удари долната страна на стъпалото на разстояние 62 ± 2 mm от основата на петата, лежаща върху неподвижна хоризонтална платформа, така че надлъжната средна линия на рамото на махалото да образува ъгъл от 1° с вертикалната линия при удара. Махалото трябва да се направлява така че да се избегне всяко значително странично, вертикално или въртеливо движение.3.3.6. Изчаква се поне 30 минути между две последователни изпитвания върху същия крак.3.3.7. Системата за събиране на данни, включително датчици, трябва да съответства на спецификациите за CFC 600, описани в допълнение 5 от настоящото приложение.3.4. Спецификация за изпълнение3.4.1. Когато токът на обувката се удря със скорост 6,7 (± 0,1) m/s в съответствие с точка 3.3, максималната свиваща сила на пищяла (Fz) трябва да бъде 3,3 (± 0,5) kN."+++++ TIFF ++++++++++ TIFF ++++++++++ TIFF ++++++++++ TIFF +++++"--------------------------------------------------


title: Директива 1999/74/ЕО на Съвета от 19 юли 1999 година за установяване на минимални изисквания за защитата на кокошки носачки

text:
Важна правна забележка

|

31999L0074

Официален вестник n° L 203 , 03/08/1999 стр. 0053 - 0057 специално чешко издание глава 3 том 26 стр. 225  - 229 специално испанско издание глава 3 том 26 стр. 225  - 229 специално унгарско издание глава 3 том 26 стр. 225  - 229 специално литвийско издание глава 3 том 26 стр. 225  - 229 LV.ES глава 3 том 26 стр. 225  - 229 MT.ES глава 3 том 26 стр. 225  - 229 PL.ES глава 3 том 26 стр. 225  - 229 SK.ES глава 3 том 26 стр. 225  - 229 специално словенско издание глава 3 том 26 стр. 225  - 229

		19990719Директива 1999/74/ЕО на Съветаот 19 юли 1999 годиназа установяване на минимални изисквания за защитата на кокошки носачкиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че:(1) на 7 март 1988 г. Съветът прие Директива 88/166/ЕИО [4], съобразена с решението на Съда на Европейските общности по дело 131/86 (анулиране на Директива 86/113/ЕИО на Съвета от 25 март 1986 г. относно определяне на минимални стандарти за защита на кокошки носачки, отглеждани в батерийна система клетки);(2) член 9 от Директива 88/166/ЕИО изисква Комисията да изпрати преди 1 януари 1993 г. доклад за напредъка на научните изследвания относно хуманното отношение към кокошките при различни системи на отглеждане и за разпоредбите в приложението към директивата, придружен с всички подходящи предложения за адаптиране;(3) Директива 98/58/ЕО на Съвета от 20 юли 1998 г. относно защитата на животни, отглеждани за селскостопански цели [5], приета на основание на Европейската конвенция за защита на животните, отглеждани за селскостопански цели, определя разпоредбите на Общността за прилагане на принципите, установени в Конвенцията, които включват разпоредби за подслон, храна, вода и подходяща грижа за физиологичните и етологични нужди на животните;(4) през 1995 г. Постоянният комитет по Европейската конвенция за защита на животни, отглеждани за селскостопански цели, прие подробна препоръка, която включва кокошките носачки;(5) защитата на кокошките носачки е въпрос от компетенцията на Общността;(6) различията, които могат да нарушат условията на конкуренция, влияят на нормалното развитие на организацията на пазара на животни и животински продукти;(7) докладът на Комисията, посочен в съображение 2, основаващ се на становището на Научния ветеринарен комитет, заключава, че условията за хуманно отношение на кокошките, отглеждани в батерийна система клетки, както и в други системи за отглеждане, са неадекватни и че определени техни потребности не могат да бъдат задоволени в такива клетки; следователно, трябва да бъде въведен най-високият възможен стандарт, в светлината на различните параметри, които следва да бъдат отчетени, за да се подобрят тези условия;(8) въпреки това, за определен период от време употребата на системи за отглеждане в неуголемени клетки може да продължи при определени условия, включително при подобрени структурни и пространствени изисквания;(9) трябва да се поддържа баланс между различните аспекти, които следва да бъдат отчетени, по отношение на хуманното отношение и здравето, икономическите и социални съображения, а също и влиянието върху околната среда;(10) подходящо е, докато се извършват изследвания за хуманното отношение към кокошките носачки при различните системи, да се приемат разпоредби, които позволяват на държавите-членки да избират най-подходящата система или системи;(11) Комисията трябва да изпрати нов доклад, заедно с подходящи предложения, вземащи предвид този доклад;(12) Директива 88/166/ЕИО следователно следва да се отмени и да се замени,ПРИЕ НАСТОЯЩАТА ДИРЕКТИВА:Член 11. Настоящата директива установява минимални стандарти за защитата на кокошките носачки.2. Настоящата директива не се прилага към:- стопанства с по-малко от 350 кокошки носачки,- стопанства за развъждане на кокошки носачки.Такива стопанства обаче продължават да подлежат на съответните изисквания на Директива 98/58/ЕО.Член 21. Дефинициите в член 2 на Директива 98/58/ЕО се прилагат, когато е необходимо.2. В допълнение, за целите на настоящата директива се прилагат следните дефиниции:а) "кокошки носачки" означава: кокошки от вида Gallus gallus, които са достигнали зрялост, за да снасят, и се отглеждат за добив на яйца, които не са предназначени за люпене;б) "гнездо" означава: отделно пространство за снасяне на яйца, чиито подови компоненти не съдържат метална мрежа, която да влиза в контакт с птиците, за една кокошка или за група кокошки (групово гнездо);в) "постеля" означава: всеки ронлив материал, който дава възможност на кокошките да задоволяват своите етологични нужди;г) "използваема площ" означава: площ от най-малко 30 см ширина с наклон на пода, не надвишаващ 14 %, с височина над главата от поне 45 см. Площите за снасяне не се считат за използваеми площи.Член 3Съгласно приетите системи, държавите-членки гарантират, че собствениците и гледачите на кокошките носачки прилагат не само съответните разпоредби на Директива 98/58/ЕО и на приложението към настоящата директива, но също специфичните изисквания за всяка система, посочени по-долу, а именно:а) или разпоредбите, установени в глава I по отношение на алтернативните системи;б) или разпоредбите, установени в глава II, по отношение на системите за отглеждане в неуголемени клетки;в) или разпоредбите на глава III по отношение на уголемените клетки.ГЛАВА IРазпоредби за алтернативни системиЧлен 41. Държавите-членки гарантират, че от 1 януари 2002 г. всички новопостроени или реконструирани системи за производство, посочени в настоящата глава и всички такива системи за производство, въведени в употреба за първи път, отговарят най-малко на изискванията, посочени по-долу:1. Всички системи трябва да бъдат оборудвани по такъв начин, че кокошките носачки да имат:а) линейни хранилки, осигуряващи поне 10 см за птица, или кръгли хранилки, осигуряващи поне 4 см за птица;б) улейни поилки за непрекъснато поене, осигуряващи 2,5 см за кокошка или кръгови поилки, осигуряващи 1 см на кокошка.В допълнение, когато се използват нипелни поилки или чаши, трябва да има поне една нипелна поилка или чаша за всеки 10 кокошки. Когато поилките са поставени отвесно, всяка кокошка трябва да има достъп най-малко до две нипелни поилки или чаши;в) най-малко едно гнездо за всеки седем кокошки. Ако се използват групови гнезда, трябва да има поне 1 м2 гнездово пространство за максимум 120 кокошки;г) подходящи кацалки без остри ръбове, осигуряващи поне 15 см на кокошка. Не се допуска кацалките да се поставят директно върху постелята, хоризонталното отстояние между кацалките трябва да е най-малко 30 см, а хоризонталното отстояние между кацалката и стената трябва да е най-малко 20 см;д) поне 250 см2 подова повърхност, застлана с постеля за всяка кокошка, като повърхността с постеля да заема най-малко една трета от подовата повърхност.2. Подовете на конструкциите трябва да бъдат конструирани така че да поддържат подходящо всеки от сочещите напред нокти на всеки крак.3. В допълнение към разпоредбите, посочени в точки 1 и 2,а) ако се използват системи за отглеждане, при които кокошките носачки могат да се движат свободно между различните нива,i) нивата не са повече от четири;ii) разстоянието между отделните нива е най-малко 45 см;iii) поилките и хранилките се разполагат по такъв начин, че да осигуряват еднакъв достъп за всички кокошки;iv) всяко ниво е конструирано така че да се предотврати падането на изпражненията на долните нива.б) Ако кокошките носачки имат достъп до открити курници:i) трябва да има няколко отвора, които дават директен достъп до дворовете, най-малко 35 см височина и 40 см ширина, и да са разположени по цялата дължина на сградата; при всички случаи се осигурява отвор със сумарна големина 2 м за стадо от 1000 кокошки;ii) откритите курници трябва да бъдат:- на площ, съобразена с гъстотата на отглежданото стадо и естеството на пръстта, за да се предотврати всякакво замърсяване;- оборудвани със заслон за предпазване от студено време и хищници, и ако е необходимо, подходящи поилки.2. Гъстотата на отглежданото стадо не трябва да надхвърля девет кокошки носачки на м2 използваема площ.Когато използваемата площ съответства на наличната подова площ, държавите-членки могат, до 31 декември 2011 г., да разрешат гъстота на отглежданите стада от 12 кокошки на м2 налична площ за стопанствата, които прилагат тази система на 3 август 1999 г.3. Държавите-членки гарантират, че минималните изисквания, посочени в параграф 1, се отнасят до всички алтернативни системи, считано от 1 януари 2007 г.ГЛАВА IIРазпоредби относно системи за отглеждане в неуголемени клеткиЧлен 51. Държавите-членки гарантират, че от 1 януари 2003 г. всички системи за отглеждане в клетки, посочени в настоящата глава, отговарят най-малко на следните изисквания:1. за всяка кокошка носачка трябва да бъде осигурена поне 550 см2 свободна хоризонтална площ в клетката, която може да се ползва без ограничения, като се изключат прегъващите пластини за предпазване на яйцата, ограничаващи наличната площ;2. трябва да бъде осигурена хранилка, която да се ползва без ограничения. Нейната дължина трябва да бъде най-малко 10 см, умножено по броя кокошките в клетката;3. ако не са осигурени нипелни поилки или поилни чаши, всяка клетка трябва да има улейна поилка за постоянно поене със същата дължина, както посочената в точка 2 хранилка. Когато поилките са поставени отвесно, всяка клетка трябва да има достъп най-малко до две нипелни поилки или чаши;4. височината на клетките трябва е най-малко 40 см за най-малко 65 % от клетъчната площ и най-малко от 35 см за останалата площ на клетката;5. подовете на клетките трябва да са конструирани така че да подкрепят по подходящ начин всеки от насочените напред нокти на всеки крак. Наклонът на пода не трябва да надвишава 14 % или 8 %. В случай на подове, използващи различни от правоъгълни телени мрежи, държавите-членки могат да разрешат подове с по-голям наклон;6. клетките имат монтирани подходящи приспособления за естествено изтриване на ноктите на кокошките.2. Държавите-членки гарантират, че считано от 1 януари 2012 г. се забранява отглеждането в клетки, посочени в настоящата глава. В допълнение, считано от 1 януари 2003 г. не могат да се строят или пускат в употреба клетки, като посочените в настоящата глава.ГЛАВА IIIРазпоредби относно отглеждане в уголемени клеткиЧлен 6Държавите-членки гарантират, че след 1 януари 2002 г. всички клетки, посочени в настоящата глава, отговарят най-малко на следните изисквания:1. кокошките носачки трябва да имат:а) най-малко 750 см2 площ в клетката на кокошка, 600 см2 от която е използваема; височината на клетката извън използваемата площ е най-малко 20 см във всяка точка и никоя клетка няма обща площ, по-малка от 2000 см2;б) гнездо;в) постеля, която позволява кълване и ровене;г) подходящи кацалки, осигуряващи най-малко 15 см на кокошка;2. трябва да е осигурена хранилка, която може да бъде ползвана без ограничения. Нейната дължина трябва да е поне 12 см, умножена по броя кокошки в клетката;3. всяка клетка трябва да има поилка, съобразена с размера на стадото; когато са осигурени нипелни поилки, в обсега на всяка кокошка трябва да има най-малко две нипелни поилки или две чаши;4. за да се улесни контролът, поставянето и изваждането на кокошките, трябва да има проход с минимална ширина 90 см между редиците от клетки и пространство от най-малко 35 см между пода на сградата и долната редица от клетки;5. клетките трябва да са оборудвани с приспособления за естествено изтриване на ноктите на кокошките.ГЛАВА IVЗаключителни разпоредбиЧлен 7Държавите-членки гарантират, че стопанства, които попадат в обхвата на настоящата директива, се регистрират от компетентните органи и получават регистрационен номер, чрез който ще се проследяват яйцата, пуснати на пазара за консумация от човека.Разпоредбите за прилагането на настоящия член се определят преди 1 януари 2002 г., съгласно процедурата по член 11.Член 81. Държавите-членки вземат необходимите мерки, за да гарантират, че компетентният орган извършва инспекции за наблюдение на изпълнението на разпоредбите на настоящата директива. Тези инспекции могат да се извършват по време на проверки, правени за други цели.2. От дата, която ще бъде определена съгласно процедурата по член 11, държавите-членки докладват на Комисията за извършените проверки съгласно параграф 1. Комисията изпраща обобщение на тези доклади до Постоянния ветеринарен комитет.3. Преди 1 януари 2002 г. Комисията, съгласно процедурата по член 11, изпраща предложения за хармонизиране на:а) инспекциите, посочени в параграф 1;б) формата и съдържанието на докладите, посочени в параграф 2, както и честотата, с която те трябва да се изпращат.Член 91. Когато това е необходимо за еднаквото прилагане на изискванията на настоящата директива, ветеринарните експерти от Комисията могат съвместно с компетентните органи да:а) проверяват дали държавите-членки спазват посочените изисквания;б) правят проверки на място, за да гарантират, че инспекциите се извършват в съответствие с настоящата директива.2. Държава-членка, на чиято територия се извършва проверка, осигурява на ветеринарните експерти на Комисията всякакво съдействие, от което те се нуждаят за изпълнение на своите задачи. Резултатът от направените проверки трябва да бъде обсъден с компетентните органи на съответната държава-членка, преди да се изготви и разпространи окончателния доклад.3. Компетентният орган на съответната държава-членка предприема всички необходими мерки, за да се съобрази с резултатите от проверките.4. Подробни правила за прилагането на настоящия член се приемат, ако е необходимо, съгласно процедурата по член 11.Член 10Най-късно до 1 януари 2005 г. Комисията предоставя на Съвета доклад, изготвен въз основа на становището на Научния ветеринарен комитет, за различните системи за отглеждане на кокошки носачки и по-специално за регулираните от настоящата директива, и който отчита патологичните, зоотехническите, физиологичните и етологичните аспекти на различните системи и на тяхното влияние върху здравето и околната среда.Този доклад трябва също да бъде изготвен на базата на изследване на социално-икономическото влияние на различните системи и тяхното въздействие върху икономическите партньори на Общността.В допълнение, докладът трябва да бъде съпроводен с подходящи предложения, като се вземат предвид заключенията на доклада и резултата от преговорите със Световната търговска организация.Съветът взема решения с квалифицирано мнозинство по тези предложения, в рамките на 12 месеца от тяхното представяне.Член 111. Когато трябва да се следва процедурата, установена в настоящия член, въпросът се отнася незабавно към Постоянния ветеринарен комитет, създаден с Решение 68/361/ЕИО [6], наричан по-нататък "Комитетът", от неговия председател, който действа по своя инициатива или по искане на държава-членка.2. Представителят на Комисията представя на комитета проект на мерките, които трябва да бъдат взети. Комитетът представя своето становище по проектомерките в срок, който председателят може да определи в зависимост от спешността на въпроса. Становището се приема с мнозинството, посочено в член 205, параграф 2 от Договора, за решения, за които от Съвета се изисква да бъдат приети по предложение на Комисията. Гласовете на представителите на държавите-членки в комитета се претеглят по начина, определен в посочения член. Председателят не гласува.3. (а) Комисията приема предвидените мерки, ако те съответстват на становището на комитета.б) Ако предвидените мерки не съответстват на становището на комитета, или ако не е представено становище, Комисията изпраща незабавно на Съвета предложение относно мерките, които да бъдат взети. Съветът приема решение с квалифицирано мнозинство.Ако след изтичането на тримесечен срок от датата на отнасяне към Съвета Съветът не е предприел действие, Комисията приема предложените мерки и ги прилага незабавно, освен когато Съветът е взел решение за отхвърляне на тези мерки с обикновено мнозинство.Член 12Директива 88/166/ЕИО се отменя, считано от 1 януари 2003 г.Член 131. Държавите-членки въвеждат в сила законовите, подзаконовите и административните разпоредби, включително санкции, необходими, за да се съобразят с настоящата директива преди 1 януари 2002 г. Те незабавно информират Комисията за това.Когато държавите-членки приемат тези мерки, в тях се съдържа позоваване на настоящата директива или то се извършва при официално им публикуване. Условията и редът на позоваване се определят от държавите-членки.2. Държавите-членки могат да запазят и прилагат разпоредби за защитата на кокошките носачки в рамките на своята територия, като се съобразяват с общите правила, определени в Договора, които са по-строги от предвидените в настоящата директива. Те информират Комисията за всички мерки, предприети в тази насока.3. Държавите-членки съобщават на Комисията текста на основните разпоредби на националното законодателство, които те приемат в областта, уредена с настоящата директива.Член 14Настоящата директива влиза в сила в деня на нейното публикуване в Официален вестник на Европейските общности.Член 15Адресати на настоящата директива са държавите-членки.Съставено в Брюксел на 19 юли 1999 година.За СъветаПредседателK. Hemilä[1] ОВ C 157, 4.6.1999 г., стр. 8.[2] ОВ C 128, 7.5.1999 г., стр. 78.[3] ОВ C 101, 12.4.1999 г.[4] ОВ L 74, 19.3.1988 г., стр. 83.[5] ОВ L 221, 8.8.1998 г., стр. 23.[6] ОВ L 255, 18.10.1968 г., стр. 23.--------------------------------------------------19990719ПРИЛОЖЕНИЕВ допълнение към съответните разпоредби на приложението към Директива 98/58/ЕО, се прилагат следните изисквания:1. Всички кокошки трябва да бъдат инспектирани от собственика или лицето, отговорно за кокошките, най-малко веднъж на ден.2. Нивото на звука се минимизира. Избягва се постоянен или внезапен шум. Вентилаторите, съоръженията за хранене и останалото оборудване се конструират, монтират, използват и поддържат по такъв начин, че да създават възможно най-малко шум.3. Всички сгради имат ниво на осветление, достатъчно, за да позволи всички кокошки да виждат една друга и да бъдат виждани ясно, да се проверява визуално пространството около тях и да бъдат показани нормални нива на активност. Където има естествена светлина, отворите за светлина трябва да бъдат така подредени, че светлината да е разпределена еднакво в помещението.След първите дни на адаптиране, светлинния режим е такъв, че да предпазва от здравни и поведенчески проблеми. Той съответно трябва да следва 24-часов ритъм и да включва подходящ непрекъснат период на тъмнина с продължителност, съгласно индикацията, около една трета от деня, така че да се осигури почивка на кокошките и да се предотвратят проблеми, като имунодепресия и очни аномалии. Трябва да се осигури период на полумрак с достатъчна продължителност, когато светлината е слаба, така че кокошките да могат да се успокоят без смущение или наранявания.4. Частите от сградите, оборудването или принадлежностите, които са в контакт с кокошките, редовно се почистват старателно и се дезинфекцират и при всички случаи всеки път, когато кокошките се изваждат и преди да се внесе нова партида кокошки. Когато клетките са заети, повърхностите на цялата апаратура се поддържат задоволително чисти.Изпражненията трябва да се почистват толкова често, колкото е необходимо, и мъртвите кокошки трябва да се отстраняват всеки ден.5. Клетките трябва да са с подходящо оборудване, за да се предпазят кокошките от бягство.6. Помещения, които се състоят от две или повече редици клетки, трябва да имат устройства или трябва да бъдат взети подходящи мерки, за да се позволи без трудности инспекция на всички редици, както и да се подпомогне преместването на кокошките.7. Конструкцията и размерите на вратата на клетката трябва да бъдат такива, че възрастните кокошки да могат да бъдат премествани, без да бъдат подлагани на излишно страдание или да се предизвика нараняването им.8. Забранява се всякакво осакатяване, без да се накърняват разпоредбите на точка 19 от приложението към Директива 98/58/ЕО.Държавите-членки могат да разрешат подрязването на човките на пилетата до 10-дневна възраст, предназначени за носачки, за да предотвратят изкълваването на перата и канибализмът, което да се извършва от квалифициран персонал.--------------------------------------------------


title: Директива 2007/69/ЕО на Комисията от 29 ноември 2007 година за изменение на Директива 98/8/ЕО на Европейския парламент и на Съвета за включване в приложение I към нея на дифетиалон като активно вещество (Текст от значение за ЕИП)

text:
                  30.11.2007

                  BG

                  Официален вестник на Европейския съюз

                  L 312/23

            ДИРЕКТИВА 2007/69/ЕО НА КОМИСИЯТА
      от 29 ноември 2007 година
      за изменение на Директива 98/8/ЕО на Европейския парламент и на Съвета за включване в приложение I към нея на дифетиалон като активно вещество
      (Текст от значение за ЕИП)
      КОМИСИЯТА НА ЕВРОПЕЙСКИТЕ ОБЩНОСТИ,
      като взе предвид Договора за създаване на Европейската общност,
      като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
      като има предвид, че:

                  (1)

                  Регламент (ЕО) № 2032/2003 на Комисията от 4 ноември 2003 г. относно втората фаза на десетгодишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди и за изменение на Регламент (ЕО) № 1896/2000 (2) установява списък с активни вещества, подлежащи на оценка с цел възможното им включване в приложение I, IА или IБ към Директива 98/8/ЕО. Този списък включва дифетиалон.

                  (2)

                  Съгласно Регламент (ЕО) № 2032/2003 на дифетиалон е направена оценка в съответствие с член 11, параграф 2 от Директива 98/8/ЕО за употреба в продуктов тип 14, родентициди, както е определено в приложение V към Директива 98/8/ЕО.

                  (3)

                  В съответствие с член 10, параграфи 5 и 7 от Регламент (ЕО) № 2032/2003 на 11 октомври 2005 г. Норвегия, определена за докладчик, представи на Комисията доклада на компетентния орган, заедно с препоръка.

                  (4)

                  Докладът на компетентния орган беше прегледан от държавите-членки и Комисията. В съответствие с член 11, параграф 4 от Регламент (ЕО) № 2032/2003 констатациите от прегледа бяха включени в доклада за оценка от Постоянния комитет по биоцидни продукти на 21 юни 2007 г.

                  (5)

                  Прегледът на дифетиалон не остави въпроси без отговор или други опасения, на които да отговори Научният комитет по рисковете за здравето и околната среда.

                  (6)

                  Като резултат от направените различни изпитвания може да се очаква, че биоцидите, използвани като родентициди и съдържащи дифетиалон, не представляват риск за здравето на човека с изключение на случайни инциденти с деца. По отношение на нецелевите животни и на опазването на околната среда има установен риск. Засега обаче поради причини, свързани с общественото здраве и хигиената, дифетиалон е от първостепенна важност. Поради това е основателно дифетиалон да бъде включен в приложение I, с цел да се осигури, че разрешенията за биоцидни продукти, използвани за унищожаване на гризачи и съдържащи дифетиалон, могат да бъдат давани, изменяни или отменяни в съответствие с член 16, параграф 3 от Директива 98/8/ЕО във всички държави-членки.

                  (7)

                  В светлината на констатациите, включени в доклада за оценка, е уместно да се изисква на ниво разрешение на продукт да се прилагат подходящи мерки за намаляване на риска от продукти, съдържащи дифетиалон и използвани като родентициди. Гореспоменатите мерки трябва да бъдат насочени към намаляване на риска от първично и вторично излагане на хора и на нецелеви животни, както и на дългосрочните въздействия на въпросното вещество върху околната среда.

                  (8)

                  Веществото дифетиалон, вследствие на установените рискове и характеристики, които го правят потенциално устойчиво, биоакумулиращо и токсично или силно устойчиво и силно биоакумулиращо, трябва да бъде включено в приложение I само за пет години и да бъде подложено на сравнителна оценка на риска в съответствие с член 10, параграф 5, i), втора алинея от Директива 98/8/ЕО, преди да бъде включено отново в приложение I.

                  (9)

                  Важно е разпоредбите на настоящата директива да бъдат приложени едновременно във всички държави-членки, с цел да се осигури еднакво третиране на биоцидните продукти, съдържащи активното вещество дифетиалон, на пазара и също да се улесни правилното функциониране на пазара на биоцидни продукти като цяло.

                  (10)

                  Трябва да се разреши изтичането на един разумен срок, преди дадено активно вещество да бъде включено в приложение I към Директива 98/8/ЕО, с цел да се позволи на държавите-членки и на заинтересованите страни да се подготвят за новите приети изисквания и да се осигури на кандидатите, подготвили досиета, възможността напълно да се възползват от 10-годишния период на защита на данните, който в съответствие с член 12, параграф 1, буква в), ii) от Директива 98/8/ЕО започва от датата на включване.

                  (11)

                  След включването трябва да се определи разумен срок за държавите-членки за прилагането на член 16, параграф 3 от Директива 98/8/ЕО, и по-специално за даване, изменение или отменяне на разрешения за биоцидни продукти от продуктов тип 14, съдържащи дифетиалон, с цел да се осигури привеждането в съответствие с Директива 98/8/ЕО.

                  (12)

                  Директива 98/8/ЕО следва да бъде съответно изменена.

                  (13)

                  Мерките, предвидени в настоящата директива, са в съответствие със становището на Постоянния комитет по биоцидни продукти,

            ПРИЕ НАСТОЯЩАТА ДИРЕКТИВА:
      Член 1
      Приложение I към Директива 98/8/ЕО се изменя в съответствие с приложението към настоящата директива.
      Член 2
      Транспониране
      1.   Държавите-членки приемат и публикуват най-късно до 31 октомври 2008 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и таблицата на съответствието между тези разпоредби и настоящата директива.
      Те прилагат тези разпоредби от 1 ноември 2009 г.
      Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
      2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
      Член 3
      Настоящата директива влиза сила на двадесетия ден след публикуването ѝ в Официален вестник на Европейския съюз.
      Член 4
      Адресати на настоящата директива са държавите-членки.

         Съставено в Брюксел на 29 ноември 2007 година.

               За Комисията

            Stavros DIMAS

               Член на Комисията

         (1)  ОВ L 123, 24.4.1998 г., стр. 1. Директива, последно изменена с Директива 2007/47/ЕО (ОВ L 247, 21.9.2007 г., стp. 21).

         (2)  ОВ L 307, 24.11.2003 г., стр. 1. Регламент, последно изменен с Регламент (ЕО) № 1849/2006 (ОВ L 355, 15.12.2006 г., стр. 63).

         ПРИЛОЖЕНИЕ
         В приложение I към Директива 98/8/ЕО се създава следното вписване № 4:

                        №

                        Общоприето наименование

                        Наименование по IUPAC
                        Идентификационни номера

                        Минимална чистота на активното вещество в биоцидния продукт, както е предложен на пазара

                        Дата на включване

                        Краен срок за съответствие с член 16, параграф 3 (с изключение на продукти, съдържащи повече от едно активно вещество, за които крайният срок за съответствие с член 16, параграф 3 ще бъде този, указан в последното от решенията за включване на тези активни вещества)

                        Изтичане на срока на включване

                        Тип на продукта

                        Специални разпоредби (*)

                        „4

                        Дифетиалон

                        3-[3-(4′-bromo[1,1′biphenyl]-4-yl)-1,2,3,4-tetrahydronaphth-1-yl]-4-hydroxy-2H-1-benzothiopyran-2-one
                        ЕО №: не се прилага
                        CAS № 104653-34-1

                        976  g/kg

                        1 ноември 2009 г.

                        31 октомври 2011 г.

                        31 октомври 2014 г.

                        14

                        Активното веществото дифетиалон, вследствие на установените рискове и характеристики, които го правят потенциално устойчиво, биоакумулиращо и токсично или силно устойчиво и силно биоакумулиращо, трябва да бъде подложено на сравнителна оценка на риска в съответствие с член 10, параграф 5, i), втора алинея от Директива 98/8/ЕО, преди да бъде подновено включването му в приложение I.
                        Държавите-членки следва да осигурят, че разрешителните се издават съгласно следните условия:

                                    1.

                                    Номиналната концентрация на активното вещество в продукта не надвишава 0,0025 % w/w и са разрешени само готови за употреба примамки.

                                    2.

                                    Продуктите трябва да съдържат отблъскващ агент и където е приложимо, оцветител.

                                    3.

                                    Продуктите не се използват като прах за посипване.

                                    4.

                                    Първичното и вторичното излагане на хора и на нецелеви животни и на околната среда са сведени до минимум чрез спазване и прилагане на всички подходящи мерки за намаляване на риска. Това включва, наред с другите, ограничаване само за професионална употреба, определяне на максимален размер, съдържащ се в опаковка, и определяне на задължения за употреба на затворени и обезопасени кутии за примамки.“

            (*)  За прилагане на общите принципи на приложение VI съдържанието и заключенията на докладите за оценка са достъпни на електронната страница на Комисията: http://ec.europa.eu/comm/environment/biocides/index.htm